Kaszëbskô swiąda zmieniła sã na lepszé, czej do głosu doprzëszła drëgô fala emigracji, jakô tam òsadła pò wòjnie. To prawie Bladowsczi ùdbôł so zacząc rëchtowanié zéńdzeniów Kaszëbów. Dobrim môlã bëła farma Kónkòla, a nôlepszim dniã niedzela pò 8 séwnika. Kò tegò dnia je w Swiónowie òdpùst Matczi Bòsczi Séwny. Temù że przëbëcznicë bëlë rodzynnie sparłãczony z kaszëbsczim sanktuarium, zaczãlë òni rëchtowac òdprôwianié òdpùstowëch mszów pòłączonëch z festinã na farmie Kónkòla.